Anzjana ta' 80 sena tilfet ħajjitha f'inċident tat-traffiku fi Triq Giovanni Barbara, il-Ħamrun. Is-Sibt fil-5.30pm il-Pulizija ġiet infurmata b'inċident tat-traffiku, bl-istħarriġ preliminari jirriżulta li mara ta' 80 sena residenti l-Ħamrun sfat milquta minn karozza li kienet qed tinstaq minn raġel ta' 46 sena residenti Santa Venera. Il-vittma ngħatat l-assistenza minn tim mediku u ttieħdet l-Isptar Mater Dei b'ambulanza fejn ġiet ċċertifikata li kienet f'qagħda serja. Aktar tard matul il-lejl il-mara tilfet ħajjitha. Il-Maġistrat tal-Għassa Astrid May Grima ġiet infurmata bil-każ u ħatret inkjesta, filwaqt li l-investigazzjonijiet tal-Pulizija għadhom għaddejjin. .td_uid_3_61d2df659b0b2_rand.td-a-rec-img{text-align:left}.td_uid_3_61d2df659b0b2_rand.td-a-rec-img img{margin:0 auto 0 0}